Ճողվածքի հայտնաբերման և ուսումնասիրման համար ժամանակակից գործիքային ախտորոշման մեթոդներից ամենաինֆորմատիվը ՄՌՏ հետազոտությունն է: Այն անվնաս հետազոտություն է: Ի տարբերություն ռենտգեն հետազոտության կամ համակարգչային տոմոգրաֆիայի՝ ՄՌՏ հետազոտության ժամանակ չեն կիրառվում իոնիզացնող ճառագայթներ: Բացի այդ, ռենտգեն հետազոտությամբ հնարավոր չէ պարզել ճողվածքի առկայությունը, քանի որ նրա միջոցով երևում են ոսկրային կառուցվածքները, իսկ միջողային սկավառակը, նյարդային արմատիկները և ողնուղեղը չեն երևում: